Jacques Feyder

**Jacques Léon Louis Frédérix**, nado en Ixelles (Bélxica) o 21 de xullo de 1885 e finado en Prangins (Suíza) o 24 de maio de 1948 foi un actor, guionista e director belga coñecido como **Jacques Feyder**, que traballou especialmente no cinema francés. Nacionalizouse francés en 1928.

## Traxectoria 
Feyder estudou na École régimentaire de Nivelles e estaba destinado a unha carreira militar. Porén, aos vinte e cinco anos marchou a París, onde comezou a interesarse na interpretación, primeiro no teatro e logo no cinema, adoptando o nome artístico de Jacques Feyder.

Uniuse á Gaumont Film Company e en 1914 converteuse en axudante de director de Gaston Ravel, comezando a dirixir filmes en 1916. Non obstante, a súa carreira foi interrompida por ter que servir o exército belga entre 1917 e 1919. Trala guerra volveu dirixir e construíuse unha reputación como un dos directores máis innovadores do cinema francés.

''L'Atlantide* (1921) e *Crainquebille* (1922) foron os primeiros dos seus filmes en conseguir o interese do público e da crítica. Pronto recibiu unha oferta como director artístico nunha nova compañía, Vita Films, en Viena, xunto cun contrato para tres filmes. Realizou *L'Image* (*Das Bildnis*) (1923), mais a compañía fracasou e volveu a París. Ademais de dirixir escribiu guións para autores coma Julien Duvivier e Jean Grémillon. O seu último filme mudo en Francia, *Les Nouveaux Messieurs*, foi prohibido nese país por "insultar a dignidade do parlamento e os seus ministros."

Nese momento Feyder aceptara unha oferta da MGM para traballar en Hollywood, onde o seu primeiro proxecto foi dirixir a Greta Garbo en *The Kiss*, que supuxo o seu último filme mudo. Algúns dos seus filmes en Hollywood foron versións noutras linguas de filmes estadounidenses, como *Anna Christie*, de novo con Garbo.

Desilusionado co sistema de Hollywood volveu a Francia en 1933. Nos seguintes anos dirixiu algúns dos seus filmes de máis éxito, todos co guionista Charles Spaak e protagonizados por Françoise Rosay: *Le Grand Jeu* (1934) e *Pension Mimosas* (1935) dentro do realismo poético e *La Kermesse héroïque* (1935), filme de época con resonancias políticas contemporáneas co que gañou varios premios internacionais.

Feyder dirixiu filmes en Inglaterra e Alemaña antes do inicio da segunda guerra mundial, mais con pouco éxito. Trala ocupación nazi de 1940, que levou a prohibir *La Kermesse héroïque*, abandonou Francia pola seguridade de Suíza, onde dirixiu o seu último filme, *Une femme disparaît* (1942).

## Filmografía 
* 1915 - *Des pieds et des mains* (axudante de director)
* 1916 - *Monsieur Pinson policier*
* 1916 - *Le Bluff*
* 1916 - *Le Pied qui étreint*
* 1916 - *Biscot se trompe d'étage*
* 1916 - *Têtes de femmes, femmes de tête*
* 1916 - *Un conseil d'ami*
* 1916 - *L'Homme de compagnie*
* 1916 - *Tiens, vous êtes à Poitiers?*
* 1916 - *Le Frère de lait*
* 1916 - *La Pièce de dix sous*
* 1917 - *L'Instinct est maître*
* 1917 - *Le Billard cassé*
* 1917 - *Le Pardessus de demi-saison*
* 1917 - *Abrégeons les formalités*
* 1917 - *La Trouvaille de Buchu*
* 1917 - *Les Vieilles Femmes de l'hospice*
* 1917 - *Le Ravin sans fond* (co-director)
* 1919 - *La Faute d'orthographe*
* 1921 - *L'Atlantide*
* 1922 - *Crainquebille*
* 1925 - *Visages d'enfants*
* 1926 - *L'Image* *(Das Bildnis*)
* 1926 - *Gribiche*
* 1926 - *Carmen*
* 1926 - *Au pays du roi lépreux* (incompleto)
* 1928 - *Thérèse Raquin*
* 1929 - *Les Nouveaux Messieurs*
* 1929 - *The Kiss*
* 1930 - *Le Spectre vert*
* 1930 - *Si l'empereur savait ça*
* 1930 - *Olympia* (Versión alemá de *Si l'empereur savait ça*)
* 1931 - *Anna Christie* (Versión alemá)
* 1931 - *Daybreak*
* 1931 - *Son of India*
* 1934 - *Le Grand Jeu*
* 1935 - *Pension Mimosas*
* 1935 - *La Kermesse héroïque*
* 1936 - *Die Klugen Frauen* (Versión alemá de *La Kermesse héroïque*)
* 1937 - *Knight Without Armour*
* 1938 - *Les Gens du voyage*
* 1938 - *Fahrendes Volk* (Versión alemá de *Les Gens du voyage*) 
* 1939 - *La Loi du nord*
* 1942 - *Une femme disparaît*
* 1946 - *Macadam* (supervisor)

## Notas 
## Véxase tamén 
### Bibliografía 
* 
* Feyder, Jacques e Rosay, Françoise, *Le cinéma, notre métier*, (Xenebra: A. Skira, 1944). 
* Ford, Charles, *Jacques Feyder'', (París: Seghers, 1973). 
### Ligazóns externas 
* 
* 
* Jacques Feyder en Allocine